钦定古今图书集成/明伦汇编/皇极典/第007卷 > 《盘古氏本纪》
## 钦定古今图书集成/明伦汇编/皇极典/第007卷 > 《盘古氏本纪》

按《五运历年记》：“元气鸿濛，萌芽滋始，遂分天地，肇立
乾坤，启阴感阳，分布元气，乃孕中和，是为人也，首生
盘古。”

按刘恕《外纪》：“太极生两仪，两仪生四象，四象变化，而
庶类繁矣。”相传首出御世者，曰盘古氏，又曰浑敦氏。

### 天皇氏本纪

按《史记补三皇本纪》：“天地初立，有天皇氏十二头，澹
泊无所施为，而俗自化。木德王岁起摄提兄弟十二
人立，各一万八千岁。”

〈注〉盖天地初立，神人首出行化，故其年世长久也。然言“十二头”者，非谓一人之身有十二头，盖古质比之鸟兽头数故也。

按刘恕《外纪》：“天皇氏一姓十二人，继盘古氏以治，是
曰天灵，澹泊无为，而俗自化。始制干支之名，以定岁
之所在。十干曰阏、逢、旃、蒙、柔、兆、疆、圉、著、雍、屠、维、上章、
重光、元黓、昭阳。十二支曰困、敦、赤、奋若、摄提、格单、阏、
执徐、大荒落、敦、牂、协洽、涒滩、作噩、阉、茂、大、渊献。”

### 地皇氏本纪

按《史记补三皇本纪》：“地皇十一头，火德王一姓十一
人，兴于熊耳、龙门等山，亦各万八千岁。”

按刘恕《外纪》：“地皇氏一姓十一人，继天皇氏以治，爰
定三辰，是分昼夜，以三十日为一月。”

### 人皇氏本纪

按：《史记补三皇本纪》：“人皇九头，乘云车，驾六羽，出谷
口，兄弟九人，分长九州，各立城邑，凡一百五十世，合
四万五千六百年。”

按《遁甲开山图》，“人皇生于刑马山提地之国。”

按《春秋命历序》：“人皇氏驾六蜚鹿，政三百岁。”

按刘恕《外纪》：“人皇氏一姓九人，继地皇氏以治，相厥
山川，分为九区，人居一方，故又曰居方氏。当是时也，
万物群生，淳风沕穆，主不虚王，臣不虚贵，政教君臣
所自起，饮食男女所自始，亦号九皇氏

循蜚纪

====钜灵氏〈{{{1}}}〉
按《广韵》：“钜灵出于汾脽。”

按《路史》：“钜灵氏之在天下也，握大象，持化权，唯无恒
处。或云治蜀。”

### 句彊氏

### 谯明氏

### 涿光氏

按《路史》：“谯明氏，涿光氏。”

伯益之书有谯明之山、涿光之山，而俱载于《北经》。谯明、涿光，信其为继治者。乃知邃古之事，非必无传，特恨幽介弗之究尔。

### 钩阵氏

### 黄神氏

按《路史》，“黄神氏出《天齐政》。”

〈注〉见《春秋命历叙》云：“出天齐政，则有官统。”故贾公彦云：“《九头纪》时，有臣无官，人皇有辅佐。”燧人、伏羲既有官，则其间九皇六十四氏有官明矣。

### 神氏

按《路史》，“人皇氏没。”《神次之》出于长淮，驾六蜚羊。政
三百岁，《五叶》千五百岁。

### 犁灵氏

### 大騩氏

按《路史》：“大騩氏见于南密，或曰泰块，一曰大隗。”

〈注〉河南密县有《泰騩山，〈记〉》谓“大騩氏之居，即具茨”也。

### 鬼騩氏

按《路史》，“鬼騩氏。”

〈注〉嵬及鬼騩皆古侯国。和菟《史》云：“古有大嵬氏、鬼嵬氏二国”，宜皆炎、黄之代。

### 弇兹氏

### 泰逢氏

### 冉相氏

按：《路史》：“冉相氏得其环中以随成与物，无终无始，无
几无时。”

### 盖盈氏

按《路史》：“盖盈氏若水之间，禺中之地，有盖盈之丘”，盖
盈氏之虚也。

〈注〉若水之间，地当川蜀，在西南方，此《禺中》之名所为立。

### 大敦氏

### 云阳氏

按《路史》云：“阳氏是为阳帝”，盖处于沙，亦著甘泉，以故
黄帝以来，大祀于甘泉。

### 泰壹氏

按《路史》：“泰壹氏是为皇人，开图挺纪，执大同之制，调
大鸿之气，正神明之位者也。”

### 空桑氏

按《路史》，“空桑氏以地纪。”

空桑者，兖卤也。其地广绝，高阳氏所尝居，皇甫谧所谓“广桑之野” 者，或曰穷桑，非也。

### 神民氏

按《路史》神民氏：“天地开辟，爰有神民，民神异业，精气
通行，都神民之丘，一曰神皇氏。驾六蜚鹿，政三百岁。”

### 倚帝氏

按《路史》“倚帝氏都倚帝山。”

### 次民氏

按《路史》“次民氏”是为次是民。

〈注〉《洛书》摘亡辟注，以“次是民为皇，次屈”，非也。

次是民没，六皇出，天地易命，以地纪，穴处之世终矣。

因提纪

### 辰放氏〈按辰放氏以下十三氏所谓因提纪也因提者其世咸有制作俾后人可因以利时也有 号有世〉按路史辰放氏是为皇次屈

〈注〉宋均注《春秋命历叙》云：“辰放，皇次屈之名也。

古初之人，卉服蔽体，次民氏没，辰放氏作。时多阴风，
乃教民。”《木茹皮》以御风霜，绹发𨸃首以去灵雨，而
人从之，命之曰“衣皮之人。”治三百有五十载。

### 蜀山氏

按《路史》：蜀之为国，肇自人皇，号蜀山氏，盖作于蜀。

### 豗傀氏

按《路史》“豗傀氏。”

豗傀氏之迹，学者必以不著，每以属之皇神农，后世遂谓神农为“豗傀氏” ，失之。

### 浑沌氏

按《路史》，“浑沌氏是为浑敦。”若至于所谓盘古氏，异矣。

〈注〉盘古氏，亦曰浑敦氏。罗隐有浑敦氏施化之说，谓盘古也

### 东户氏

按：《子思子》东户氏之熙载也，绍荒屯，遗美好，垂精拱
默而九寰以承流。当是之时，禽兽成群，竹水遂长，“道
上颜行而不拾遗，耕者馀饩，宿之陇首。其歌乐而无
谣，其哭哀而不声”，皆至德之世也。

### 皇覃氏

按《路史》皇覃氏，一曰离光氏，兑头日角，官天地，府万
物。审乎无假，是故死生同兆而不可相陵，治二百五
十载。

### 启统氏

按《路史》“启统氏。”

别无考见，独起居舍人章衡《运绍记》，若通载有之，而乃序之，尊卢氏之后。观衡自言，“历观《四部古人图箓》” ，其亦有所取矣。

### 吉夷氏

### 几蘧氏

按：《亢仓子》：几蘧氏之御天下也，不治而不乱。天下之
人惟知母不知父，鹑居𪃟饮而不求名誉，昼则旅行，
夜则类处。及其死也，槁舁风化而已，命之曰“知生之
民。”

### 狶韦氏

按《路史》，“狶韦氏。”

昔庄周𬣙道之大，神鬼神帝，生天生地，可传而不可受，可得而不可见。而首言狶韦氏得之，以挈天地，伏羲氏得之，以袭气母，此所谓神帝也。传者谓是文字之前帝者之号，得道以驭群品，提挈两仪者也。仲尼曰：“狶韦氏之囿，黄帝之圃，有虞氏之宫，汤武之室。” 曰囿曰圃，曰宫曰室，谪世薄也。是则黄帝氏之前矣。而或者疑即商之豕韦。夫所谓挈天地者，岂区区伯据之雄所能克哉？且昔夫子尝问于太史大弢柏常褰若狶韦矣，岂亦商之豕韦哉？今《丹壶书》继诸几蘧氏之后四世，则古固有同名而同氏，岂得谓其有一而废一哉？

### 有巢氏本纪

按古《三坟书》：有巢氏生，俾人居巢穴，积鸟兽之肉，聚
草木之实。天下九头，咸归有巢。

按《韩子五蠹》篇：“上古之世，人民少而禽兽众。人民不
胜禽兽虫蛇。有圣人作，构水为巢，以避群害，而民悦
之，使王天下，号曰有巢氏。”

按《路史》：太古之民，穴居而野处，搏生而咀华，与物相
友。人无妎物之心，而物亦无伤人之意。逮乎后世，人
氓机智而物始为敌，爪牙角毒概不足以胜禽兽。有
圣者作楼木而巢，教之巢居以避之，号大巢氏，其为
民也登巢椓。“惰食鸟兽之肉。”若不能，“者饮其血，
嘬其臑，茹其皮毛，未有火化。捆橡栗以为食，刻木结
绳以为政。民之葬者，犹未详焉，过者颡泚，于是厚衣
之，薪而瘗之。不封不植也，掩覆而已；丧期无数也，哀
除而已。”其政好生而恶杀，节上而羡下，天下之人归
其义。治三百馀载。

### 燧人氏本纪

按古《三坟书》，“燧人氏有巢子也，生而神灵，教人炮食，
钻木取火，天下生灵尊事之。”始有日中之市，交易其
物，有传教之台，有结绳之政。

按《韩子五蠹篇》：“上古之世，民食果蓏蚌蛤，腥臊恶臭，
而伤害腹胃，民多疾病。有圣人作钻燧取火，以化腥
臊，而民说之，使王天下，号之曰燧人氏。”

按刘恕《外纪》：“自有巢氏教民巢居，然犹未知熟食也。
有燧人氏作，观星辰而察五行，知空有火，丽木则明，
于是钻木取火，教民以烹饪，而民利之，故号燧人氏。
以为燧者，火之所生也，乃别五木以改火，顺四时而
遂天之意，由是火之功用洽矣。有四佐，曰明、由、必、育、
成、博、陨、丘。”

### 容成氏〈一作庸成氏〉

按《淮南子本经训》：“容成氏之时，道路雁行列处，托婴
儿于巢上，置馀粮于亩首，虎豹可尾，虺蛇可蹍，而不
知其所由然。”

按《路史》：庸成氏庸成者，垣墉城郭也。群玉之山，平阿
无隘，四彻中绳，庸成氏之所守，先王之册府也。册府
所在，庸成是立，故号曰庸成氏。方是时，人结绳而用
之。其民僮蒙，莫知西东，摩蜃蓐食，而莫知其止息。有
季子昼淫于市，帝怒，放之于西南。

禅通纪

### 史皇氏〈按史皇氏以下十九世所谓禅通纪也禅通者言禅让之德通乎天道也〉按春秋元命苞仓帝史皇氏名颉姓侯冈龙颜侈哆四目灵光实有睿德生而能书及受河图绿字于是

穷天地之变，仰观奎星圆曲之势，俯察龟文鸟羽。山
川指掌而创文字。天为雨粟，鬼为夜哭，龙乃潜藏，治
百有一十载，都于阳武，终葬衙之利乡亭。

按：《淮南子》“修务训史皇产而能书。”

按《水经注·河图玉版》曰：“仓颉为帝南巡，登阳虚之山，
临于元扈洛汭之水，灵龟负书丹甲青文以授之

### 柏皇氏

按《路史》：“柏皇氏，姓柏名芝，是为皇柏。”

〈注〉《三坟书》云：“伏羲上相共工，下相皇柏”，妄也。其失源于班固，应劭叙于伏羲之后故尔。后世以为袭伏羲之号，或云其佐，皆失之。

出抟日之阳，驾六龙，以木纪德，为而不有，应而不求，
立于正阳之南，是为“皇人山。”

### 中皇氏

按《路史》“中皇氏，封禅之帝也。”当是时人结绳而用之。

〈注〉《庄子》云：“昔庸成氏、大庭氏、柏皇氏、中皇氏，当是时人结绳而用之。”

居皇人山之西，是为㟼鄗山，一曰“中央氏。”

### 大庭氏

按《路史》：“大庭氏之膺箓也，适有嘉瑞，三辰增辉，五凤
异色，都于曲阜，治九十载，以火为纪，号曰炎帝。”

### 栗陆氏

按《路史》：“栗陆氏是为栗睦敖昏勤，民愎谏自用，于是
乎民始携。东里子者，贤臣也，谏不行而醳之，栗陆氏
杀之。天下叛之，栗陆氏以亡。”

### 昆连氏

按《路史》：“昆连氏，一曰釐连氏，一曰釐蓄氏。”昆连者，昏
晦之谓也。

〈注〉“昆”“釐”皆有昏意，“连”“蓄”皆有积意。

### 轩辕氏

按《路史》：轩辕氏作于空桑之北，绍物开智，见转风之
蓬不已者，于是作制乘车，横木为轩，直木为辕，故号
曰轩辕氏。权畸羡，审通塞，于是擅四方，伐山取铜，以
为刀货，以衡域之轻重，而天下治。

### 赫苏氏

按《路史》，“赫苏氏是为赫胥。”

〈注〉胥，苏也。《传》谓“赫然之德，为人胥附而号之。”

赫胥氏之治也，尊民而重事。方是之时，人居不知所
为，行不知所之，鼓腹而游，含哺而嬉，昼而动，夕而息，
渴则求饮，饥则求食，莫知作善而作慝，光曜赫奕而
隆。名有不居，九洛泰定，爰脱洒于潜山，葬朝阳。

### 葛天氏

按《吕氏春秋·古乐篇》：“葛天氏之乐，三人掺牛尾，投足
以歌八阕：一曰载民，二曰《元鸟》，三曰遂草木，四曰奋
五谷，五曰敬天常，六曰达帝功，七曰依地德，八曰总
万物之极。”

按《路史》：葛天者，权天也。爰儗旅穹，作权象，故以葛天
为号。其为治也，不言而自信，不化而自行，荡荡乎无
能名之。封泰山，兴货币以制数会，故沈滞通而天下
泰。

### 尊卢氏

按《路史》尊卢氏，是为宗卢。其立政也，官天地，府万物，
革天下之故，惟以币行，无所甚亲，无所甚疏。抱德扬
和，以顺天下，而世用宁焉。治九十馀载，位嵹台之阳，
葬浮肺山之阴。

### 祝诵氏

按《路史》：“祝诵氏一曰祝龢，是为祝融氏。未有嗜欲，无
所造作，师于广寿，以毓其德，刑罚未施而民劝化，三
纲正，九畴序，是以天下洽和，万物咸若。于是听弇州
之鸣鸟以为乐歌，作乐属续，以通伦类，谐神明而和
人声。是以耳目聪明，血气和平而寿命长。移风易俗，
天下大治。以火施化，号赤帝，都于会。其治百年，葬衡”
山之阳。

### 昊英氏

按：《商子画策》篇：“昔者昊英之世，以伐木杀兽，人民少
而木兽多。”

### 有巢氏

按《路史》：“昔在上世，人固多难，有圣人者，教之巢居，冬
则营窟，夏则居曾巢，未有火化，搏兽而食，凿井而饮。”
秸以为蓐，以辟其难，而人说之，使王天下，号曰
“有巢氏。”木处颠，风生燥，圣人教之，编槿而庐缉。而
扉塓涂茨翳，以违其高卑之患，而违风雨。以其革“有
巢”之化，故亦号《有巢氏》。

〈注〉《外纪》云：“非人皇后有巢氏也。”

龟龙效图书，𢌿文成而天下治。其为政也，授而弗恶，
予而弗取，故天下之民归仁焉。其末也，有礼，臣而贵
任之，专而不享；欲削之权，惧而生变，有巢氏遂亡。

### 朱襄氏

按《吕氏春秋·古乐篇》：“朱襄氏之治天下也，多风而阳
气畜积，万物散解，果实不成。故士达作为五弦瑟，以
采阴气，以定群生。”

### 阴康氏

按《吕氏春秋·古乐篇》：“昔阴康氏之始，阴多滞伏而湛
积，水道壅塞，不行其原，民气郁阏而滞著筋骨，瑟缩
不达。故作为舞以宣导之。”

按《帝王统录》：“阴康之王，次于葛天，有《襄陵》之变，始制

### 无怀氏

按：《汉书郊祀志》：“昔无怀氏封泰山禅”云云。

〈注〉郑氏曰：“无怀氏，古之王者，在伏羲前。”

按《路史》：无怀氏，帝太昊之先。其抚世也，以道存生，以
德安刑，过而不悔，当而不愉。当世之人甘其食，乐其
俗，安其居，而重其生。形有动作，心无好恶，鸡犬之音
相闻，而民至老死不相往来。令之曰：“无怀氏之民，世
用太平。凤凰降，龟龙格，风雨节而寒暑时。”于是天下
益趋于文矣。

### 太昊伏羲氏本纪

按《易经系辞》：“古者包牺氏之王天下也，仰则观象于
天，俯则观法于地，观鸟兽之文与地之宜，近取诸身，
远取诸物，于是始作八卦，以通神明之德，以类万物
之情，作结绳而为网罟，以佃以渔，盖取诸离。”

按：《史记补三皇本纪》：“太皞庖牺氏，风姓代燧人氏，继
天而王，母曰华胥，履大人迹于雷泽，而生庖牺。于成
纪。蛇身人首，有圣德，造书契以代结绳之政。始制嫁
娶，以俪皮为礼，结网罟以教佃渔，故曰宓牺氏。养牺
牲以充庖厨，故曰庖牺。有龙瑞，以龙纪官，号曰龙师。
作二十五弦之琴，木德王”，注春令，故《易》称“帝出乎震”，
《月令》：孟春，“其帝太皞是也，都于陈，东封泰山。”立一十
一年崩。其后裔当春秋时有任宿、须句、颛臾，皆风姓
之裔也。

按古《三坟书》，伏羲氏，燧人子也，因风而生，故风姓。命
臣飞龙氏造《六书》，命臣潜龙氏作《甲历》。伏制牺牛，冶
金成器，教民炮食，易九头为九牧，因尊事为礼仪，因
龙出而纪官，因凤来而作乐。命降龙氏倡率万民；命
水龙氏平治水土，命火龙氏炮治器用，因居方而置
城郭，天下之民号曰天皇太昊伏牺

按：“礼含文嘉”，伏羲“德洽上下，天应以鸟兽文章，地应
以河图洛书”，乃则象而作《易》。

按《白虎通》：古之时未有三纲六纪，民人但知其母，不
知其父，能覆前而不能覆后，卧之“起之吁吁，饥
即求食，饱即弃馀，茹毛饮血而衣皮苇。”于是伏羲因
夫妇，正五行，始定人道，以治天下。天下伏而化之，故
谓之伏羲。